Starfsmenn Orkuveitunnar kannast ekki við örlætið Meðlimir Saving Iceland við Grundartanga . Eins og fram kom í Skessuhorni fyrir viku lagði lögreglan hald á fjóra regnstakka sem mótmælendur Saving Iceland voru íklæddir þegar þeir mótmæltu við Grundartanga nýverið . Talsmaður ungmennanna segir að starfsmaður OR hafi gefið þeim fatnaðinn . Í tilkynningu frá OR segir að þessi skýring sé ekki í samræmi við þær upplýsingar sem lögreglan fékk og aukinheldur kannist enginn hjá OR við rausnina enda sé starfsmönnum almennt óheimilt að gefa eigur fyrirtækisins .